S ยื่นไฟลิ่ง ก.ล.ต. ตั้งกองรีท SPRIME เพื่อการลงทุนธุรกิจอสังหาฯ
S ยื่นไฟลิ่ง ก.ล.ต. ตั้งกองรีท SPRIME เพื่อการลงทุนธุรกิจอสังหาฯ
3 ต.ค. 2561

บริษัท สิงห์ เอสเตท จํากัด (มหาชน) หรือ S เปิดเผยว่า บริษัท เอส รีท แมเนจเม้นท์ จํากัด ซึ่งเป็นบริษัทย่อยที่จัดตั้งขึ้นใหม่โดยบริษัทถือหุ้นร้อยละ 99.99 อยู่ในระหว่างดำเนินการก่อตั้งทรัสต์เพื่อการลงทุนในสิทธิการเช่าอสังหาริมทรัพย์ เอส ไพรม์ โกรท (“SPRIME”) โดยมีทุนจดทะเบียน 10,000,000 บาท ประกอบด้วยหุ้นสามัญจำนวน 100,000 หุ้น มูลค่าหุ้นละ 100 บาท และทุนชำระแล้ว: 10,000,000 บาท เพื่อลงทุนในสิทธิการเช่าอสังหาริมทรัพย์ และกรรมสิทธิ์ในอสังหาริมทรัพย์ของ อาคารสำนักงานซันทาวเวอร์ส ซึ่งบริษัท แม็กซ์ ฟิวเจอร์ จํากัด ซึ่งเป็นบริษัทย่อยของบริษัท เป็นเจ้าของทรัพย์สิน โดยมีที่ตั้งสำนักงานใหญ่อยู่ที่ 123 อาคารซันทาวเวอร์ส เอชั้น 31 ถนนวิภาวดีรังสิต แขวงจอมพล เขตจตุจักร กรุงเทพมหานคร
ทั้งนี้ บริษัท เอส รีท แมเนจเม้นท์ จํากัด ได้ยื่นแบบคำขออนุญาตเสนอขายหน่วยทรัสต์เพื่อการลงทุนใน อสังหาริมทรัพย์พร้อมร่างหนังสือชี้ชวนเสนอขายหน่วยทรัสต์ SPRIME ต่อสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) แล้วเมื่อวันที่ 3 ตุลาคม 2561โดยผู้สนใจสามารถศึกษาข้อมูลของ SPRIME ได้จากร่างหนังสือชี้ชวนที่เปิดเผยบนเว็บไซด์ของสำนักงาน ก.ล.ต.